આ પ્રસંગે બરવાળાના મદદનીશ કલેકટર જીન્સી વિલીયમ્સે ‘‘જનસેવા કેન્દ્ર : મહત્વ ઉપયોગિતા અને પડકાર’’ વિષયક, બોટાદના પ્રાંત અધિકારી આર. વી. વાળાએ ‘‘ઈ-ધરા શાખા મહત્વ ઉપયોગિતા પડકાર’’ વિષયક,બરવાળાના મામલતદાર એમ. એ. ઝાલાએ ‘‘રેકર્ડ વર્ગીકરણ તથા કચેરી તપાસણી કામગીરી’’ વિષયક, નિવૃત ડી.આઈ.એલ.આર. જે. સી. દવેએ ‘‘મહેસૂલી તંત્રમાં સર્કલ ઓફીસર તથા રેવન્યુ તલાટીની ભૂમિકા મહત્વ’’ વિષયક તેમજ જિલ્લા તિજોરી અધિકારી એમ. એમ. બધેકાએ ‘‘પેન્સન કેસો અંગે અદ્યતન ઠરાવ પરિપત્રોની ચર્ચા, હિસાબી કામગીરી અંગે તથા કર્મચારીઓને મળતા લાભો’’ બાબતે પાવર પોઈન્ટ પ્રેઝન્ટેશન દ્વારા માર્ગદર્શન આપ્યું હતુ. આ ચિંતન શિબિરમાં બી.એ.પી.એસ. સંસ્થાના સ્વામી જ્ઞાનવિજ્યદાસજીએ ‘‘કાર્યનો કસબ’’ તેમજ બ્રહ્માકુમારી સંસ્થાના વર્ષાબેન અને ભુમિબેને ‘‘પોઝીટીવ થિંકીંગ’’ બાબતે પ્રેરણાદાયી પ્રવચન આપ્યું હતુ.